
REFERAT

privind aprobarea modificării Studiului de Fezabilitate „Modernizarea funcţionării cazanelor de abur 1,2,3 de la CT SUD TIMIŞOARA. Interconexiunea cu TA ER 19,7-1,4/0,3”
În „Conceptul strategic privind sistemul de termoficare al Municipiului Timişoara” aprobat în anul 2003 se prevede realizarea unor lucrări de investiţii ( retehnologizare, modernizare şi dezvoltare) în sistemul centralizat de producere şi distribuţie a energiei termice  şi dezvoltarea capacităţilor de producere a energiei termice care şă conducă la reducerea preţului energiei termice furnizată populaţiei.
În luna aprilie 2007 au fost finalizate lucrările privind montarea unei turbine cu abur de 19,7 MW, care va funcţiona în paralel cu SR-urile existente.
În studiul de fezabilitate „Modernizarea funcţionării cazanelor de abur 1,2,3 de la CT SUD TIMIŞOARA. Interconexiunea cu TA ER 19,7-1,4/0,3”, valoarea investiţiei fiind de 1.228.310,  aprobat prin HCL 50/27.02.2007 au fost prevăzute lucrări pentru refacerea instalaţiei de apă de adaos care să corespundă unui debit de apă de alimentare de maxim 50 t/h şi reglare automată a nivelului de condens.
În luna aprilie 2007 au fost finalizate lucrările privind montarea unei turbine cu abur de 19,7 MW, care va funcţiona în paralel cu SR-urile existente. Deoarece conturul de proiect pentru această lucrare a fost la limita turbinei (agregatele termice fiind puse în funcţiune anterior), în cursul probelor de funcţionare s-a constatat că pentru a asigura funcţionarea în condiţii mai ridicate de eficienţă în noua configuraţie, sunt necesare lucrări suplimentare de interconectare a turbinei cu restul echipamentelor, astfel:

- instalarea de schimbătoare de căldura pentru termoficare noi, adaptate parametrilor aburului la ieşirea din turbina şi la regimul de funcţionare al reţelei de termoficare primara.

- prevederea unei instalaţii de spălare chimica a schimbătoarelor de căldură cu plăci, conform cerinţelor furnizorului de echipament.

- instalaţie de filtrare apă termoficare la schimbătoarele de căldura

-reglarea automata a parametrilor de funcţionare a schimbătoarelor de căldura pentru termoficare

- îmbunătăţire a schemei actuale de protecţie şi automatizare a staţiei electrice de racord adânc 110/6 kV în vederea insularizării consumului pe grupul TA1 de 25 MVA şi revenirea în SEN fără întreruperea consumatorilor

- instalarea unei unităţi de măsurare a energiei termice produse în cogenerare

- reabilitarea conductei de abur viu la turbina pentru parametrii de lucru nominalizaţi

- instalarea unei staţii de reducere răcire în paralel cu turbina pentru asigurarea condiţiilor de pornire a turbinei

Având în vedere lucrările suplimentare precizate mai sus SC Colterm SA a întocmit un nou studiu de fezabilitate care să cuprindă toate lucrările necesare ( lucrările prevăzute în studiul de fezabilitate aprobat prin HCL 50/2007 şi lucrările suplimentare expuse mai sus) care să conducă la o eficienţă ridicată a funcţionării cazanelor. Având în vedere că acest nou studiu de fezabilitate conţine şi lucrările cuprinse în studiul de fezabilitate aprobat prin HCL 50/2007 considerăm necesară revocarea acestei hotărâri a consiliului local.

Menţionăm că noul studiu de fezabilitate „Modernizarea funcţionării cazanelor de abur 1,2,3 de la CT SUD TIMIŞOARA. Interconexiunea cu TA ER 19,7-1,4/0,3” a fost aprobat prin Hotărârea nr. 43 / 06.09.2007 a Consiliului de Administraţie a SC Colterm SA. Precizăm că tranşa a III a de finanţare cu fonduri nerambursabile de la Guvernul României s-a alocat la sfârşitul lunii august 2007, motiv pentru care lucrările suplimentare precizate mai sus se pot executa până la finele anului 2007, utilizând fondurile respective. 


Valoarea totală a investiţiei „Modernizarea funcţionării cazanelor de abur 1,2,3 de la CT SUD TIMIŞOARA. Interconexiunea cu TA ER 19,7-1,4/0,3” conform  devizului general din studiul de fezabilitate întocmit de SC Colterm SA este de 7.701.785 lei (inclusiv TVA) reprezentând 2.269.035 EUR la cursul de 3,3943 lei/EURO din data de 12.01.2007. Durata de execuţie a lucrării este de 4 luni şi finanţarea se va realiza din fonduri nerambursabile de la bugetul centralizat al statului. 

Având în vedere cele expuse mai sus propunem :
- revocarea Hotărârii Consiliului Local nr. 50 / 2007
- aprobarea Studiului de Fezabilitate „Modernizarea funcţionării cazanelor de abur 1,2,3 de la CT SUD TIMIŞOARA. Interconexiunea cu TA ER 19,7-1,4/0,3” 

